Diari Oficial de la Generalitat Valenciana


Sumari del DOGV 2557, del 24-07-1995 (1995/835553)

ORDRE de 9 de maig de 1995, de la Conselleria d'Educació i Ciència, per la qual s'autoritza l'ampliació d'ensenyaments i de la capacitat del centre autoritzat d'ensenyaments musicals de grau elemental Vicent Vera, de Sueca (València).
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/06/(1)/dof/vci/html**

### Dades del document

Número de DOGV
:   2557

Data del DOGV
:   24-07-1995

Secció del DOGV
:   DISPOSICIONS GENERALS

Número del document
:   1995/835553


Data del document
:   06-05-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 9 de maig de 1995, de la Conselleria d'Educació i Ciència, per la qual s'autoritza l'ampliació d'ensenyaments i de la capacitat del centre autoritzat d'ensenyaments musicals de grau elemental Vicent Vera, de Sueca (València).   
El representant de la titularitat del centre ha iniciat l'expedient en sol·licitud d'autorització per a impartir l'especialitat de trompa del grau elemental de la nova ordenació educativa, amb ampliació del nombre de llocs escolars fins a 120 i amb efectes des de l'inici del curs acadèmic 1994/95.  
Atés que la Unitat d'Inspecció Educativa ha informat favorablement sobre la sol·licitud.  
Atés que el centre Vicent Vera de Sueca ha estat autoritzat per Ordre de la Conselleria d'Educació i Ciència, de 23 de setembre de 1994 (DOGV de 10.11.94), com a centre autoritzat d'ensenyaments de música de grau elemental amb 90 llocs.  
Atesa la Llei Orgànica 8/1985, de 3 de juliol, reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28.04.92), pel qual s'estableixen els requisits mínims dels centres que imparteixen ensenyaments artístics i el Reial Decret 321/1994, de 25 de febrer (BOE de 06.04.94), sobre autoritzacions a centres docents privats per a impartir ensenyaments artístics.  
Fent ús de les atribucions que em confereix l'article 35 de la Llei de Govern valencià,  
ORDENE  
únic  
Autoritzar al centre d'ensenyaments de música de grau elemental que més avall s'indica l'ampliació dels seus ensenyaments i de la capacitat sol·licitades en els termes que s'especifiquen:  
Centre: Vicent Vera  
Titular Societat Ateneu Musical de Sueca  
Domicili: passeig de l'Estació, 3  
Localitat: Sueca  
Província: València  
Codi: 84743069  
Especialitat que s'autoritza: grau elemental de trompa de la nova ordenació educativa.  
Nombre total de llocs escolars del centre: 120   
Aquesta autorització tindrà efectes des de l'inici del curs acadèmic 1994/95.  
DISPOSICIó ADDICIONAL  
La present autorització comporta la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, pot interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 9 de maig de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI